钦定古今图书集成/明伦汇编/宫闱典/第092卷 > 宋国长公主 下嫁萧匹敌〈按公主表作萧匹里疑讹〉
## 钦定古今图书集成/明伦汇编/宫闱典/第092卷 > 宋国长公主 下嫁萧匹敌〈按公主表作萧匹里疑讹〉

按《辽史公主表》，“圣宗十四女，长燕哥贵妃，生封隋国
公主，进封秦国。兴宗封宋国长公主，下嫁萧匹里。”
按《萧排押传》，“排押弟𢘆德，𢘆德子匹敌，字苏隐，一名
昌裔。生未月，父母俱死，育于禁掖。既长，尚秦晋王公
主，拜驸马都尉，为殿前副点检。统和八年，改北面林
牙。太平四年，迁殿前都点检，出为国舅详稳。九年，渤
海”大延琳叛，劫掠邻部，与南京留守萧孝穆往讨。孝
穆欲全城降，乃筑重城围之。数月，城中人阴来纳款，
遂擒延琳，东京平，以功封兰陵郡王。十一年，圣宗不
豫。先是，钦哀与仁德皇后有隙，以匹敌尝为后所爱，
忌之。时护卫冯家奴上变，诬弟浞卜与匹敌谋逆，以
皇后摄政，徐议当立者。公主窃闻其谋，谓匹敌曰：“尔
将无罪被戮，与其死何若奔《女直》国以全其生。”匹敌
曰：“朝廷讵肯以飞语害忠良，宁死弗适他国。”及《钦哀》
摄政杀之。